Document ID: /roh_data/filtered/fineweb-2-filterrobots_roh.jsonl.gz/52863

Sandra Maissen (PCD) conquista cun 4801 vuschs il terz sez en l’executiva da Cuira. Ella è la segunda dunna en l’istorgia da Cuira che guverna la citad. Sia elecziun è resultat d’in duel tranter dunnas: Tant Sandra Maissen sco era Anita Mazzetta (VERDA) han omaduas cuntanschì il pli absolut. Mazzetta succumba cun 4571 vuschs – ella fa 230 vuschs damain.
Uschia daventa l’executiva da Cuira dad ina vart pli feminina – gist tenor il trend naziunal da l’onn passà. Da l’autra vart daventa ella pli burgaisa – gliez encunter il trend en las votaziuns naziunalas nua ch’ils verds avevan gudagnà.
Claudia Cadruvi
Redactura RTR
Claudia Cadruvi lavura sco reportra tar RTR. Ella rapporta dals pli differents temas da l'actualitad - en spezial per l'actualitad al radio.